Ernesto Guevara (Ernesto Che Guevara, przemianek "Fernando Sacamuelas") (rodz. 14 czyrwnia 1928 we Rosario we Argyntynie, um. 9 października 1967 we La Higuera we Boliwiji) – argyntyński rewolucjōnista, jydno ze znamiynnych postaćōw kubańskij rewolucyje. Ze fachu bōł dochtorym. Bōł jednym ze prziwōdcōw kubańskij rewolucyje, a po jeji zwyciynstwie wloz do władzōw kōmōnistycznyj Kuby. We 1965 wojowoł we Kōngu a Tanzaniji. We 1966 ôrganizowoł partyzancke ôddziały we Boliwiji, a przi tymu go wziyni we niywola a zaszlachtowali. Na Kubie je do terozki powożany za norodowygo bohatyra. We niykerych państwach Połedniowyj Ameriki je uōn powożany za mitycznygo wyswobodziciela. Po jygo śmiyrci pojawiōł sie tyż kult Che, kery ôbiawio sie nojczyńści bez umiyszczaniy jygo wizerōnku na ścianach, T-shirtach a inkszych zachach. Je uōn symbolym lo radykalnych lewicowych ruchōw a bōł niym lo sztudynckij rewolty we 1968 we USA a Zachodnij Ojropie. Jygo przeciwniki a krytykanty godajōm, co zachwoloł uōn "skuteczno niynawiść, kero przemiynio czowieka we maszina do szlachtowanio", a we jydnym ze wywiodōw pedzioł, co niy wachołby sie wywołać nuklearno wojna, jakby ôd tygo mioł zniknyć kapitalizm.